আজি দুপৰীয়া বৰপেটাৰ ৩১ নং ৰাষ্টীয় ঘাইপথত এটা ভয়ংকৰ পথ দুৰ্ঘটনা সংঘটিত হৈছে। দুৰ্ঘটনাৰ স্থান হৈছে বৰপেটা জিলাৰ ভৱানীপুৰ। ঘটনাৰ বিৱৰণীমতে এ এছ-০১ চিচি-০৯৭৯নম্বৰৰ ৰেছমিনা নামৰ এখন বাছ ৩১নং ৰাষ্ট্ৰীয় ঘাইপথৰে বৰপেটা ৰোডৰ পৰা গুৱাহাটী অভিমুখে আহি থকা অৱস্থাত নিয়ন্ত্ৰণ হেৰুৱাই পথৰ বাগৰি পৰে।
চালকে গাড়ীখনৰ ওপৰত নিয়ন্ত্ৰণ ৰাখিব নোৱাৰাৰ বাবেই যাত্ৰী ভৰ্তি বাছখন ঘাইপথৰ পৰা বাগৰি পৰি এই ভয়কংৰ দুৰ্ঘটনাত পতিত হয় বুলি জানিব পৰা গৈছে।
এই ঘটনাত প্ৰায় ৩০গৰাকী যাত্ৰী আহত হয় বুলি জানিব পৰা গৈছে।তাৰে ভিতৰত ৩ জনৰ অৱস্থা সংকটজনক বুলি জানিব পৰা গৈছে।
আহতসকলক স্থানীয় ৰাইজৰ সহযোগিতাত ভৱানীপুৰ আৰক্ষীয়ে ভৱানীপুৰ প্ৰাথমিক স্বাস্থ্য কেন্দ্ৰত ভৰ্তি কৰি প্ৰাথমিক চিকিৎসা প্ৰদান কৰোৱায়। তাৰ পাচত আহত ব্যক্তিসকলক উন্নত চিকিৎসাৰ বাবে বৰপেটা মেডিকেল কলেজ হস্পিটাললৈ প্ৰেৰণ কৰা হৈছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
